Alejandra Oliveras

**Alejandra Marina Oliveras** (El Carmen, Jujuy, Argentina, 1978ko martxoaren 20a – Santa Fe, Argentina, 2025eko uztailaren 28a) boxeolaria, aktibista soziala, filantropoa eta influencerra izan zen. Emakumezkoen boxeoko profesional gisa, munduko sei koroa lortu zituen, Munduko Boxeo Kontseiluko (WBC) superoilar pisukoak, WBAko luma pisukoak eta WBCko pisu arinekoak barne. Ibilbidean 33 garaipen, hiru porrot eta bi berdinketa lortu zituen.

Hasiera-hasieratik, solidarioki jardun zuen jantokiekin eta gizarte-taldeekin. 2020. urtean, COVID-19 pandemiaren ondorioz, Santo Tomé hirian (Santa Fe probintzian) kokatu zen, eta, han, bere lagunekin batera, Team Locomotora sortu zuen. Elkartasun-talde horrek gizarte-lan handiari ekin zion, eta, haren bidez, elikagaiak biltzen zituen, askaldegietan laguntzeko. Gainera, boxeo eskolak zuzendu zituen hainbat herritan, baliabide gutxiko gazteei boxeora hurbiltzeko aukera emateko.

## Ibilbidea 
Boxeolari

Alejandra «Locomotora» Oliverasek 2005. urteko abuztuaren 12an egin zuen debuta profesionala, General Levalle-n (Kordoba), María del Carmen Potenzari knock-out bidez irabazi zion. 2006. urteko maiatzaren 20an, WBCko superoilar pisuko munduko txapeldun izendatu zen, orduan ere Tijuanan (Mexiko) Jackie Navari knock-out irabazi ondoren. Bi defentsa arrakastatsu egin ostean, titulua galdu zuen Marcela "La Tigresa" Acuñaren aurka, 2008. urteko abenduaren 4an, Buenos Aireseko Luna Park-en izandako borroka gogoangarri batean.

2011. urteko otsailaren 18an Mónica Acostari irabazi zion, aho batez hartutako erabakia izan zen. 2011. urteko abuztuaren 12an, WBAko luma pisuko munduko txapelduna izendatu zen, Liliana Palmera garaitu zuenean, Rio Cuarton, eta 2012. urteko urtarrilaren 5ean WBOko luma pisuko munduko titulua lortu zuen, Jessica Villafranca garaitu baitzuen San Antonio de Areco-n. Titulu hori bost aldiz defendatu zuen arrakastaz.

2013. urteko urriaren 11n bere laugarren munduko koroa lortu zuen, ordukoan WBCko pisu arineko koroa, Lely Luz Flórez garaituta. 2014. urteko azaroaren 15ean, Boxeoko Munduko Kontseiluaren (CMB) titulu superarina galdu zuen Erica Farías herrikidearen aurka, zatitutako epai baten ondorioz.

2017. urteko apirilaren 8an, puntukako hamar roundetan Lesly «La Explosiva» Morales garaitu zuen Cutral Co hirian (Neuquén) eta WPCko (Munduko Pugilismo Batzordea) Munduko Superluma Txapelduna izendatu zen eta bere bosgarren titulua lortu zuen “Enrique Mosconi” Udal Gimnasioan.

2018. urtearen bukaeran, «mendeko borroka» proposatu zuen, hau da, gizon boxeolari baten denbora berean borrokatzea, 3 minutuko 12 asalto, emakumeek 2 minutuko 10 asalto borrokatu ohi zituten eta.

2019. urteko maiatzaren 11n, Oliverasek Lesly Morales garaitu zuen, nock-out teknikoa zela eta zortzigarren roundean, eta horrela munduko titulua lortu zuen  Munduko Pugilismo Batzordean.

### Politikari 
2021. urtean politikan hasi zen Unite Santa Fe alderdiarekin, Diputatu Nazionalerako hautagai zerrendan.

2023. urteko apirilean, Patricia Bullrichen hauteskunde-kanpainan parte hartu zuen, eta, irabaziz gero, Kirol Ekitaldietako Segurtasunaren Zuzendaritza Nazionalean parte hartuko zuela aipatu zen.

2025. urtean, Oliveras Itxaropenaren Fronteko zerrendaburua izan zen, botoen % 5,6 lortu zuen, eta Santa Feko Konbentzional Konstituziogile izateko hautatua izan zen. Hala ere, ez zuen kargua bere gain hartu, uztailaren 14an, Konbentzioa hastekoa zen egun berean, ACV istripu zerebrobaskular iskemiko baten ondorioz hil baitzen.

Ibilbide osoan zehar hiri askotara joan zen gaztetxoei boxeo kirolari eta bizi aholkuei buruzko hitzaldi motibazionalak ematera.

## Telebista 
### Heriotza 
Oliveras 2025. urteko uztailaren 28an hil zen, 47 urte zituela, Santa Fe hiriko Jose Maria Cullen Ospitalean, bi aste lehenago, uztailaren 14an, izandako istripu zerebrobaskular iskemiko baten ondorioz.

## Erreferentziak 
## Kanpo estekak